
NIVELUL: I
GRUPA: Mijlocie „C” – „Fluturașii”
TEMA ANUALĂ DE STUDIU: „Cum este, a fost și va fi aici pe pământ? ”                  
PROIECT TEMATIC: „Mijloace de transport”
TEMA SĂPTĂMÂNII: „Mijloace de trasport pe uscat ”
TEMA ZILEI:  „Rolul mijloacelor de transport în viața noastră”
FORMA DE REALIZARE: activitate cu conținuturi integrate
TIPUL ACTIVITĂȚII: mixt (transmitere de noi cunoștințe, dezvoltare de priceperi și deprinderi)
SCOP: Extinderea sferei de cunoaștere pe baza reprezentărilor acumulate despre realitatea înconjurătoare, dezvoltarea bazei senzoriale de cunoaștere și de consolidare a unor deprinderi și priceperi prin activitatea concretă a copilului.
OBIECTIVE OPERAȚIONALE:
ARTĂ (DEC):
[bookmark: _Hlk98872342]-  să numească materialele necesare pentru realizarea lucrării colective;
- să folosească bureții corect;
[bookmark: _Hlk166693188]- să picteze cu bureții în spaţiul delimitat, respectând multitudinea de culori de pe paletă;
ȘTIINȚE :
[bookmark: _Hlk98872432]- să numere mijloace de transport terestre;
-să numere mijloacele de transport de același tip.
-să traseze tot atâtea linii în căsuțele corespunzătoare cât indică numărul de obiecte de același fel.
JOC DE ROL:
-să cumpere bilet pentru folosirea autobuzului;
-să folosească 3 bancnote de câte 1 leu;
- să aștepte la rândul de la casa de bilete
ACTIVITATE CU ÎNTREG GRUPUL (DLC):
[bookmark: _Hlk166693662]- să urmărească activ firul povestirii concomitent cu ilustrațiile prezentate;
- să numească titlul poveștii;
- să denumească cel puțin două personaje preferate;
ALA 2:
- să dezvolte sentimentul de apartenenţă la un grup;
-să rezolve ghicitorile citite de educatoare;
- să respecte regulile jocului.
ACTIVITĂȚILE DESFĂȘURATE:
[bookmark: _Hlk166659094]ADP: a) Întâlnirea de dimineață: „Bună dimineața, fluturași drăgălași!”
b) Tranziții: joc cu text și cânt
 “Rin-tin-tin ,
Spre centre noi pornim,
Cu spor ca să lucrăm,
Lucruri bune să-nvăţăm!”
c) Rutinele: spălatul pe mâini, micul dejun etc.
ALA1+ADE:
ACTIVITĂȚI PE CENTRE DE INTERES:
	ARTĂ (DEC): pictură cu bureți– „Strada mea”
[bookmark: _Hlk166658030][bookmark: _Hlk166655224]            ȘTIINȚE: carte - "Rezolvă corect!”
	JOC DE ROL: ,, De-a călătorii”
ACTIVITATE CU ÎNTREG GRUPUL (DLC): lectura educatoarei –„Cârtițel și mașinuța lui”, de Zdenek Miler 
ALA 2
[bookmark: _Hlk166657682][bookmark: _Hlk166658059]              JOC CONCURS: “Ghiceşte cu ce plec la plimbare!”
             JOC DE MIŞCARE : ,, Autobuzul”
STRATEGII DIDACTICE:
Metode și procedee: lectura educatoarei, expunerea, observația, conversația, explicația, demonstrația, exercitiul.
[bookmark: _Hlk166693812]Mijloace de învățământ: calendarul naturii, jetoane, planșă-lucrare colectivă, bureți , culori acrilice, pensoane, palete de culori, scotch, imagini cartonate din poveste, pernuţe, scăunele, buline aurii, abțibilduri cu mijloace de transport, foi A4, carte cu activități, fișă de lucru, pointer. 
Forme de organizare: frontal, pe grupuri mici, pe echipe, individual.
Resurse umane: preșcolarii grupei
Durata: 1 zi
LOCUL DESFĂȘURĂRII: sala de grupă
MODALITĂȚI DE EVALUARE: inițială (observarea manifestării interesului și a curiozității la debutul activităților), continuă (observarea modalității de lucru, a interacțiunii cu ceilalți copii) și finală (aprecierea lucrărilor realizate și a comportamentului pe toată perioada activităților).
RESURSE BIBLIOGRAFICE: 
· Colceriu Laura, Metodica predării activității instructiv educative în grădinițe, 2010;
· Culea Laurenția, Activitatea integrată din grădiniță – Ghid pentru cadre didactice, Editura Didactica Publishing House, București, 2009.
· Curriculum pentru educație timpurie, M.E.N., 2019
· Grama, Filofteia, Preda, Viorica, Ghid pentru proiecte tematice - abordarea în manieră  integrată aactivităţilor din grădiniţă, Editura Humanitas Educaţional, Bucureşti, 2005;
· Hobjilă Angelica, Elemente de didactică a activităților de educare a limbajului, Editura Institutul European, Iași, 2008;

SCENARIUL ZILEI

Ziua va debuta cu Întâlnirea de dimineaţă. Copiii se vor așeza pe covor, formând un semicerc. 
Salutul: Educatoarea îi salută pe copii, spunându-le: „Bună dimineața, fluturași drăgălași!”
Prezența: Educatoarea face prezența, copiii răspund cu ”prezent” atunci când își aud numele sau cu ”absent” atunci cand aud numele unui copil care lipsește.
Calendarul naturii: Stabilirea împreună cu copiii prin intermediul unor întrebări ajutătoare a zilei săptămânii, starea vremii, anotimpul și completarea acestor date la panoul special amenajat cu cartonașele potrivite.
Noutatea zilei: Constă în tema întâlnirii de dimineață: ”Rolul mijloacelor de transport în viaţa noastră”– de la mersul pe jos la mersul cu mașini electrice.
Prima activitate pe domenii experiențiale, realizată cu întreg grupul de copii în cadrul domeniului limbă și comunicare (DLC), este lectura educatoarei –„Cârtițel și mașinuța lui”, de Zdenek Miler. Aceasta este urmată de tranziție, urmând ca la întoarcerea copiilor în sala de grupă să se aşeze lângă dulăpioare, unde li se va explica fiecare centru în parte. Urmează o numărătoare de la 1 la 3, copiii fiind astfel împărţiţi în grupuri mici pentru fiecare centru.
În cadrul activităților pe centre de interes (JALA1 +ADE), fiecare grup de copii va lucra, prin rotație la centrele Artă, Științe  și Joc de rol.
La centrul Artă  se va desfășura activitatea experiențială din cadrul domeniului estetic și creativ (DEC), unde, copiii vor picta cu bureții pe planșă. 
[bookmark: _Hlk166658262]La centrul Științe vor avea o cărticică cu activități de numărat mijloace de trasport terestre și nu numai.
La centrul Joc de rol copiii vor învăța să cumpere biletul pentru transportul în comun, vor putea achita biletul cu 3  bancnote de 1 leu și vor folosi autobuzul din dotare.
Fiecare grup de copii va lucra prin rotație la toate centrele, între aceste rotații intervenind rutinele și tranzițiile, ce au rolul de a deconecta copiii de la activitatea încheiată, dar și de a îi pregăti pentru cea următoare.
În ultima parte a zilei, în cadrul activităților didactice alese  (JALA2), copiii vor participa la un joc concurs numit “Ghiceşte cu ce plec la plimbare!”și la un  joc de mişcare numit  ,, Autobuzul” .
1. Etapa a I-a ( activităţi pe domenii experenţiale - ADE)
· DLC: Lectura educatoarei – „Cârtițel și mașinuța lui”, de Zdenek Miler

2. Etapa a II -a (Jocuri și activități didactice alese - centre de interes – JALA 1 + ADE)
· DEC (ADE)- Artă: pictură cu bureți –,,Strada mea”
· Științe - carte - "Rezolvă corect!”
· Joc de rol: ,,De-a călătorii’’

3. Etapa a III-a (Jocuri și activități didactice alese – JALA 2)
· JOC CONCURS: “Ghiceşte cu ce plec la plimbare!”
·  JOC DE MIŞCARE: ,, Autobuzul”

